दो माताएं दुविधा में किस बेटे को डालंे वोट
पंचायत चुनावने दो माताओं को दुविधा में डाल दिया है। दोनों माताएं ये सोच रही हैं कि वे अपने किस बेटे को वोट डालें और किसे नहीं।
मां एक बेटे को खुश करती है तो दूसरा नाराज होता है। शिमला के मशोबरा ब्लॉक की मूलकोटी पंचायत के देवठी वार्ड सदस्य के लिए चार प्रत्याशी मैदान में हंै। इसमें दो-दो सगे भाई हैं।
चार प्रत्याशियों में से कांशीराम और जगदीश तथा हीरादास और इंद्र सिंह सगे भाई हैं। यह सभी एक ही वार्ड से सदस्य पद के दावेदार हैं। जहां यह अपने वार्ड में वोटरों को रिझाने में दिनरात एक कर रहे हैं, वहीं इनकी माताएं अब किस बेटे को वोट डाले इसे लेकर मां के मन में असमंजस की स्थिति बनी हुई है।
चार प्रत्याशी: मूलकोटीमें प्रधान उपप्रधान पद के लिए 8 उम्मीदवार मैदान में हैं। प्रधान की सीट महिला रिजर्व है। यहां पर चार महिलाएं मैदान में हैं। उपप्रधान के लिए भी चार उम्मीदवारों ने दावेदारी जताई हैं।
यह प्रत्याशी हैं मैदान में : प्रधानपद के लिए सरला दांगी, पुष्पा, इंदु वर्मा तथा रुचिका अपना भाग्य आजमा रही है। जबकि उपप्रधान पद के लिए पूर्व उपप्रधान शेर सिंह, कुंदन सिंह, ज्ञान दास अजय वर्मा दावेदारी जता रहे हैं। इसमें कोई शिक्षा में सुधार को लेकर वोट मांग रही है तो कोई जंगली जानवरों की समस्या को दूर करने के लिए। कोई सड़क की हालत सुधारने के दम पर तो कोई कृषि में सुधार लाने की बात कर रहा है।
hin_Deva hin_Deva awa_Deva hin_Deva awa_Deva hin_Deva